 ԱՄՓՈՓԱԹԵՐԹ

««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	Նախագծով առաջարկվում է ՀՀ 2026թ. պետական բյուջեով նախատեսված ՀՀ կառավարության պահուստային ֆոնդից «1162. Գիտական և գիտատեխնիկական հետազոտությունների ծրագրի» «11002. Գիտական ենթակառուցվածքի արդիականացում» միջոցառմանը հատկացնել 148.5 մլն դրամ՝ «ԻՆԼԻԲՐԻՍ ԳԻԼՀՈՖԵՐ ՆՖԳ. ՀՆԱՈՃ ԻՐԵՐԻ ԳՐԱԽԱՆՈՒԹ»-ի սեփականատեր և տնօրեն Հյուգո Վեցչերեկի կողմից ձեռք բերված Ջեսելսոնի հավաքածուից երկու՝ 1353թ. Դրազարկում Սարգիս Պիծակի ընդօրինակած ժողովածուի և 1695թ. Սպահանում՝ Նոր Ջուղայում, Ազարիա գրչի ընդօրինակած և առատորեն ծաղկած Ավետարանի գնման և Մատենադարան տեղափոխման նպատակով: 
Վերոգրյալի կապակցությամբ հայտնում ենք, որ գրությամբ բարձրացված հարցը չի ներկայացվել 2026 թվականի բյուջետային հայտով, չի քննարկվել բյուջետային գործընթացի շրջանակներում և չի ներառվել բյուջեի առաջնահերթությունների N 6 հավելվածում: Հետևաբար, ներկայացված ծախսերը չեն կարող որակվել որպես առաջնահերթ ծախսեր, ուստի, առաջարկում ենք ձեռնպահ մնալ բյուջետային գործընթացից դուրս հավելյալ ծախսային պարտավորությունների ստանձնումից։ 
[bookmark: _GoBack]Միաժամանակ տեղեկացնում ենք, որ ՀՀ կառավարության պահուստային ֆոնդում առկա ֆինանսական միջոցները ծանրաբեռնված են ֆինանսատնտեսական նախարարական կոմիտեների նիստերում դրական դիրքորոշում ստացած նախագծերով, ինչպես նաև շրջանառվող նախագծերով և ներկա պահին պահուստային ֆոնդում ազատ միջոցներ առկա չեն:

	Ընդունվել է ի գիտություն:



